ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
164.59 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: ജനുവരി 31, 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 164.59 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
12.38 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
(Visitor Counter : 104
ആരോഗ്യ, കുടുംബക്ഷേമ മന്ത്രാലയം
അവശ്യ ആരോഗ്യ സേവനങ്ങളുടെ പരിപൂര്ണ്ണ കവറേജിന് വേണ്ടി 2023 സെപ്റ്റംബര് 17 മുതല് രാജ്യത്തുടനീളം ആയുഷ്മാന് ഭവ അഭിയാന് നടക്കുന്നു
ന്യൂഡല്ഹി; 2023 സെപ്റ്റംബര് 20
സേവാ പഖ്വാഡയുടെ ഭാഗമായി, അവശ്യ ആരോഗ്യ സേവനങ്ങളുടെ പരിപൂര്ണ്ണതയ്ക്ക് സെപ്റ്റംബര് 17 മുതല് രാജ്യത്തുടനീളം ആയുഷ്മാന് ഭവ അഭിയാന് നടക്കുകയാണ്്. 2023 സെപ്റ്റംബര് 13-ന്, ബഹുമാനപ്പെട്ട രാഷ്ട്രപതി ശ്രീമതി. ദ്രൗപതി മുര്മു ആണ് ആയുഷ്മാന് ഭവ സംഘടിതപ്രവര്ത്തനം ഉദ്ഘാടനം ചെയ്തത്. രാജ്യത്തുടനീളമുള്ള ആരോഗ്യ പരിരക്ഷാ ലഭ്യതയും ഉള്ച്ചേര്ക്കലും പുനര്നിര്വചിക്കാന് ലക്ഷ്യമിടുന്ന ഇതിന് രാജ്യം മുഴുവനും സമൂഹം മുഴുവനും ഉള്ക്കൊള്ളുന്ന ഒരു സമീപനമാണുള്ളത്. ഭൂമിശാസ്ത്രപരമായ തടസ്സങ്ങള് മറികടന്ന് ആരും പിന്നിലാകുന്നില്ലെന്ന് ഉറപ്പുവരുത്തികൊണ്ട് എല്ലാ ഗ്രാമങ്ങളിലും പട്ടണങ്ങളിലും സമഗ്രമായ ആരോഗ്യ പരിരക്ഷ വ്യാപിപ്പിക്കുക, എന്നതാണ് സേവാ പഖ്വാദയുടെ പ്രധാന ലക്ഷ്യം.
ആയുഷ്മാന് ഭവ അഭിയാന്റെ ഭാഗമായി, 2023 സെപ്തംബര് 17 മുതല് 30,000 ആയുഷ്മാന് മേളകള് പൂര്ത്തിയാക്കുകയും, 2023 സെപ്തംബര് 19 വരെ 2.5 ലക്ഷത്തിലധികം രോഗികള് ഇതില് സന്ദര്ശിക്കുകയും ചെയ്തു. 2023 സെപ്റ്റംബര് 17 മുതലുള്ള മേളകളിലെ സൂചനകളുടെയും ഗുണഭോക്താക്കളുടെയും സമഗ്രമായ പട്ടിക ചുവടെ
ആയുഷ്മാന് ഭവയുടെ കീഴിലുള്ള ആയുഷ്മാന് മേളകളുടെ നേട്ടങ്ങള് ചുവടെയുള്ള പട്ടികകള് എടുത്തുകാണിക്കുന്നു:
ആയുഷ്മാന് ഭവ സംഘടതിപ്രവര്ത്തനത്തിന്റെ ഭാഗമായി, കഴിഞ്ഞ 3 ദിവസത്തിനുള്ളില് മാത്രം 2.5 ലക്ഷത്തിലധികം അഭാ  ഐ.ഡികള് സൃഷ്ടിക്കുകയും, 10 ലക്ഷത്തിലധികം ആളുകള്ക്ക് സൗജന്യ മരുന്നുകളും , 8 ലക്ഷത്തിലധികം ആളുകള്ക്ക് സൗജന്യ രോഗനിര്ണ്ണയ സേവനങ്ങളും ലഭിക്കുകയും ചെയ്്തു. ആയുഷ്മാന് കാര്ഡുകള് വിതരണം ചെയ്യുന്നതിനും, അഭാ  ഐ.ഡികള് സൃഷ്ടിക്കുന്നതിനും, സാംക്രമികേതര രോഗങ്ങള്, ക്ഷയം , അരിവാള് കോശ രോഗം, രക്ത-അവയവ ദാന പ്രവര്ത്തനങ്ങള് തുടങ്ങിയ സുപ്രധാന രോഗാവസ്ഥകളെക്കുറിച്ചും ആരോഗ്യ പദ്ധതികളെക്കുറിച്ചും അവബോധം വളര്ത്തുന്നതിനും ഒരു സുപ്രധാന പങ്ക് വഹിക്കാനും സേവാ പഖ്വാഡ ലക്ഷ്യമിടുന്നു.'
--NS--
(Visitor Counter : 32
പ്രധാനമന്ത്രിയുടെ ഓഫീസ്
പ്രധാനമന്ത്രിയും യു എ ഇ പ്രസിഡന്റും അബുദാബി ഭരണാധികാരിയുമായ ഷെയ്ഖ് മുഹമ്മദ് ബിൻ സായിദ് അൽ നഹ്യാനും തമ്മിൽ കൂടിക്കാഴ്ച നടത്തി
മ്യൂണിക്കിൽ നിന്ന് ഇന്ന് മടങ്ങിയെത്തിയ പ്രധാനമന്ത്രി അബുദാബിയിൽ അൽപ്പസമയം ചെലവിട്ടു. പ്രധാനമന്ത്രി യുഎഇ പ്രസിഡന്റും അബുദാബി ഭരണാധികാരിയുമായ ശൈഖ് മുഹമ്മദ് ബിൻ സായിദ് അൽ നഹ്യാനെ സന്ദർശിച്ചു. 2019 ഓഗസ്റ്റിനു ശേഷം പ്രധാനമന്ത്രി കഴിഞ്ഞ തവണ അബുദാബി സന്ദർശിച്ച ശേഷം ഇരു നേതാക്കളും തമ്മിലുള്ള ആദ്യ കൂടിക്കാഴ്ചയായിരുന്നു ഇത്.
കഴിഞ്ഞ മാസം ശൈഖ് ഖലീഫ ബിൻ സായിദ് അൽ നഹ്യാന്റെ വിയോഗത്തിൽ പ്രധാനമന്ത്രി വ്യക്തിപരമായ അനുശോചനം അറിയിക്കുക എന്നതായിരുന്നു സന്ദർശനത്തിന്റെ പ്രധാന ലക്ഷ്യം. ഷെയ്ഖ് മുഹമ്മദ് ബിൻ സായിദ് അൽ നഹ്യാനും ദേശീയ സുരക്ഷാ ഉപദേഷ്ടാവ് ശൈഖ് തഹ്നൂൻ ബിൻ സായിദ് അൽ നഹ്യാൻ ഉൾപ്പെടെയുള്ള കുടുംബാംഗങ്ങളോടും പ്രധാനമന്ത്രി തന്റെ ഹൃദയംഗമമായ അനുശോചനം അറിയിച്ചു. അൽ നഹ്യാൻ, അബുദാബി ഇൻവെസ്റ്റ്മെന്റ് അതോറിറ്റി എംഡി, വിദേശകാര്യ, അന്താരാഷ്ട്ര സഹകരണ മന്ത്രി ഷെയ്ഖ് അബ്ദുല്ല ബിൻ സായിദ് അൽ നഹ്യാൻ, തുടങ്ങിയവരും ഒപ്പമുണ്ടായിരുന്നു.
യുഎഇയുടെ മൂന്നാമത്തെ പ്രസിഡന്റായി തിരഞ്ഞെടുക്കപ്പെടുകയും അബുദാബിയുടെ ഭരണാധികാരിയാവുകയും ചെയ്ത ഷെയ്ഖ് മുഹമ്മദ് ബിൻ സായിദ് അൽ നഹ്യാനെ പ്രധാനമന്ത്രി അഭിനന്ദിച്ചു.
കഴിഞ്ഞ കുറച്ച് വർഷങ്ങളായി ശ്രദ്ധാപൂർവം പരിപോഷിപ്പിച്ച ഇന്ത്യ-യുഎഇ സമഗ്ര തന്ത്രപരമായ പങ്കാളിത്തത്തിന്റെ വിവിധ വശങ്ങൾ ഇരു നേതാക്കളും അവലോകനം ചെയ്തു. ഫെബ്രുവരി 18 ന് നടന്ന വെർച്വൽ ഉച്ചകോടിയിൽ, ഇരു രാജ്യങ്ങളും സമഗ്ര സാമ്പത്തിക പങ്കാളിത്ത കരാറിൽ ഒപ്പുവച്ചു, അത് മെയ് 01 മുതൽ പ്രാബല്യത്തിൽ വന്നു. ഈ കരാർ ഇരു രാജ്യങ്ങളും തമ്മിലുള്ള വ്യാപാരവും നിക്ഷേപവും കൂടുതൽ വർധിപ്പിക്കുമെന്ന് പ്രതീക്ഷിക്കുന്നു. 2021-22 സാമ്പത്തിക വർഷത്തിൽ ഉഭയകക്ഷി വ്യാപാരം ഏകദേശം 72 ബില്യൺ യുഎസ് ഡോളറായിരുന്നു. ഇന്ത്യയുടെ മൂന്നാമത്തെ വലിയ വ്യാപാര പങ്കാളിയും രണ്ടാമത്തെ വലിയ കയറ്റുമതി ലക്ഷ്യസ്ഥാനവുമാണ് യുഎഇ. ഇന്ത്യയിലെ യുഎഇ എഫ്ഡിഐ കഴിഞ്ഞ കുറച്ച് വർഷങ്ങളായി തുടർച്ചയായി വർദ്ധിച്ചു. നിലവിൽ ഇത് 12 ബില്യൺ ഡോളറിലധികം ആണ്.
വ്യാപാരം, നിക്ഷേപം, പുനരുപയോഗ ഊർജം ഉൾപ്പെടെയുള്ള ഊർജം, ഭക്ഷ്യസുരക്ഷ, ആരോഗ്യം, പ്രതിരോധം, നൈപുണ്യങ്ങൾ, വിദ്യാഭ്യാസം, സംസ്കാരം തുടങ്ങി വിവിധ മേഖലകളിൽ വരും വർഷങ്ങളിൽ ഉഭയകക്ഷി സഹകരണത്തിനുള്ള മാർഗരേഖ തയാറാക്കിയ വിഷൻ സ്റ്റേറ്റ്മെന്റും വെർച്വൽ ഉച്ചകോടിയിൽ ഇരു നേതാക്കളും പുറത്തിറക്കിയിരുന്നു. ഇന്ത്യയും യുഎഇയും തങ്ങളുടെ ഉറ്റവും സൗഹൃദപരവുമായ ബന്ധത്തിലും ,ചരിത്രപരമായ ബന്ധത്തിലും, ജനങ്ങൾ തമ്മിലുള്ള ബന്ധത്തിലും ഈ മേഖലകളിൽ അടുത്ത പങ്കാളിത്തം തുടരുന്നതിൽ ഇരു നേതാക്കളും സംതൃപ്തി പ്രകടിപ്പിച്ചു. ഇന്ത്യയും -യുഎഇയും തമ്മിൽ ശക്തമായ ഊർജ്ജ പങ്കാളിത്തമുണ്ട്; അത് ഇപ്പോൾ പുനരുപയോഗ ഊർജ്ജത്തിൽ പുതിയ ശ്രദ്ധ കേന്ദ്രീകരിക്കുന്നു.
യുഎഇയിലെ 3.5 മില്യൺ ഇന്ത്യൻ സമൂഹത്തെ പ്രത്യേകിച്ച് കോവിഡ്-19 പകർച്ചവ്യാധിയുടെ കാലത്ത് വളരെയധികം ശ്രദ്ധിച്ചതിന് യുഎഇ പ്രസിഡന്റും അബുദാബി ഭരണാധികാരിയുമായ ഷെയ്ഖ് മുഹമ്മദ് ബിൻ സായിദ് അൽ നഹ്യാനോട് പ്രധാനമന്ത്രി നന്ദി പറഞ്ഞു. ഇന്ത്യ സന്ദർശിക്കാൻ ഷെയ്ഖ് മുഹമ്മദ് ബിൻ സായിദ് അൽ നഹ്യാനെ അദ്ദേഹം ക്ഷണിച്ചു.
--ND--
(
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 53 കോടിയോട് അടുക്കുന്നു
കഴിഞ്ഞ 24 മണിക്കൂറിനിടെ നൽകിയത് 57 ലക്ഷത്തിലേറെ ഡോസ് വാക്സിൻ
രാജ്യത്തെ രോഗമുക്തി നിരക്ക് 97.46% എന്ന ഏറ്റവുമുയർന്ന നിലയിൽ
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 40,120 പേർക്ക്
രാജ്യത്ത് ചികിത്സയിലുള്ളവരുടെ എണ്ണം  ആകെ രോഗബാധിതരുടെ 1.2%
പ്രതിദിന രോഗസ്ഥിരീകരണ നിരക്ക്  കഴിഞ്ഞ 18 ദിവസമായി 3 ശതമാനത്തിൽ താഴെ
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 53 കോടിയോട് അടുക്കുന്നു. ഇന്ന് രാവിലെ 7 വരെയുള്ള താൽക്കാലിക റിപ്പോർട്ട് അനുസരിച്ച് 60,40,607 സെഷനുകളിലൂടെ ആകെ 52,95,82,956 ഡോസ് വാക്സിൻ നൽകി. കഴിഞ്ഞ 24 മണിക്കൂറിനുള്ളിൽ 57,31,574 ഡോസ് വാക്സിൻ നൽകി.
ഇതിൽ ഇനിപ്പറയുന്നവ ഉൾപ്പെടുന്നു:
ആരോഗ്യപ്രവർത്തകർ
ഒന്നാം ഡോസ് 1,03,43,406
രണ്ടാം ഡോസ് 80,50,401
മുന്നണിപ്പോരാളികൾ
ഒന്നാം ഡോസ് 1,82,54,407
രണ്ടാം ഡോസ് 1,19,88,029
18-44 പ്രായപരിധിയിലുള്ളവർ
ഒന്നാം ഡോസ് 18,80,51,247
രണ്ടാം ഡോസ് 1,39,53,516
45-59 പ്രായപരിധിയിലുള്ളവർ
ഒന്നാം ഡോസ് 11,48,89,656
രണ്ടാം ഡോസ് 4,44,21,296
60നുമേൽ പ്രായമുള്ളവർ
ഒന്നാം ഡോസ് 8,00,90,640
രണ്ടാം ഡോസ് 3,95,40,358
ആകെ 52,95,82,956
ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്.
ദേശീയ രോഗമുക്തി നിരക്ക് 97.46% ആയി. മഹാമാരി ആരംഭിച്ചശേഷം രോഗമുക്തിനിരക്കിലുണ്ടായ ഏറ്റവും വലിയ വർധനയാണിത്.
രാജ്യത്താകെ ഇതുവരെ 3,13,02,345 പേരാണ് കോവിഡ് മുക്തരായത്. കഴിഞ്ഞ 24 മണിക്കൂറിനുള്ളിൽ 42,295 പേർ സുഖം പ്രാപിച്ചു.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 40,120 പേർക്കാണ്.
തുടർച്ചയായ 47-ാം ദിവസവും 50,000ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
നിലവിൽ രാജ്യത്തു ചികിത്സയിലുള്ളത് 3,85,227 പേരാണ്. ചികിത്സയിലുള്ളത് രാജ്യത്തെ ആകെ രോഗബാധിതരുടെ 1.2% മാത്രമാണ്. 2020 മാർച്ചിനുശേഷമുള്ള ഏറ്റവും കുറഞ്ഞ നിരക്കാണിത്.
രാജ്യത്തെ പരിശോധനാശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 19,70,495 പരിശോധനകൾ നടത്തി. ആകെ 48.94 കോടിയിലേറെ  പരിശോധനകളാണ് ഇന്ത്യയിൽ ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 2.13 ശതമാനവും പ്രതിദിന രോഗസ്ഥിരീകരണ നിരക്ക് ഇന്ന് 2.04 ശതമാനവുമാണ്. പ്രതിദിന രോഗസ്ഥിരീകരണ നിരക്ക് കഴിഞ്ഞ 18 ദിവസമായി മൂന്നുശതമാനത്തിൽ താഴെയും തുടർച്ചയായ 67-ാം ദിവസവും 5 ശതമാനത്തിൽ താഴെയും തുടരുന്നു.
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 191.79 കോടി കടന്നു
ന്യൂ ഡൽഹി: മെയ് 19, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 191.79 കോടി  കടന്നു. 2,40,71,663 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 3.22 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 15,419 പേരാണ്. ഇത് ആകെ രോഗബാധിതരുടെ 0.04% ശതമാനമാണ്.
കഴിഞ്ഞ 24 മണിക്കൂറിനുള്ളിൽ 2,582 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,25,89,841 ആയി. ദേശീയ രോഗമുക്തി നിരക്ക് 98.75%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 2,364 പേർക്കാണ്.
കഴിഞ്ഞ 24 മണിക്കൂറിൽ 4,77,570 പരിശോധനകൾ നടത്തി. 84.54 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 0.55 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.50 ശതമാനമാണ്.
RRTN
(Visitor Counter : 82
PIB Headquarters
സ്മാര്ട്ട് ഇന്ത്യ ഹാക്കത്തോണ്: കാഞ്ചീപുരം സെന്റ് ജോസഫ്സ് എഞ്ചിനീയറിംഗ് കോളേജിന് ഒന്നാം സ്ഥാനം
കേന്ദ്ര മനവ വിഭവശേഷി മന്ത്രാലയവും അഖിലേന്ത്യ സാങ്കേതിക വിദ്യാഭ്യാസ കൗണ്സിലും സംയുക്തമായി സംഘടിപ്പിച്ച സ്മാര്ട്ട് ഇന്ത്യ ഹാക്കത്തോണ് - 2017 ന്റെ തിരുവനന്തപുരം കേന്ദ്രത്തില് നടന്ന മത്സരങ്ങളില് തമിഴ്നാട്ടിലെ കാഞ്ചീപുരത്തുള്ള സെന്റ് സെന്റ് ജോസഫ്സ് എഞ്ചിനീയറിംഗ് കോളേജിന്റെ ടീം എക്സ്പോസ് ഒന്നാം സ്ഥാനം നേടി. മധ്യപ്രദേശിലെ ഇന്ഡോറിലുള്ള ജി.എസ്. ഇന്സ്റ്റിറ്റ്യൂട്ട് ഓഫ് ടെക്നോളജി ആന്റ് സയന്സ് രണ്ടാം സ്ഥാനവും, ബാംഗ്ലൂരിലെ ഈസ്റ്റ് പോയിന്റ് കോളേജ് ഓഫ് എഞ്ചീനിയറിംഗ് ആന്റ് ടെക്നോളജിയുടെ കോഡ് ഹണ്ടര് ടീം മൂന്നാം സ്ഥാനവും കരസ്ഥമാക്കി. മഹാരാഷ്ട്രയിലെ താനയിലുള്ള രാംറാവു അതിക്ക് ഇന്സ്റ്റിറ്റ്യൂട്ട് ഓഫ് ടെക്നോളജിയുടെ ഗ്രാമീണ് ഉന്നത് ടീം നാലാമത് എത്തി. കോയമ്പത്തൂരിലെ അമൃത വിശ്വ വിദ്യാപീഠത്തിന്റെ ടീംമായ ഗ്രീക്ക് സ്ക്വാഡ്സിനാണ് അഞ്ചാം സ്ഥാനം.
ഹാക്കത്തോണിന്റെ തിരുവനന്തപുരത്തെ നോഡല് സെന്ററായ ആറ്റിങ്ങല് രാജധാനി ഇന്സ്റ്റിറ്റ്യൂട്ട് ഓഫ് എഞ്ചിനീയറിംഗ് ആന്റ് ടെക്നോളജിയില് നടന്ന 20 സംസ്ഥാനങ്ങളില് നിന്ന് 400 ഓളം വിദ്യാര്ത്ഥികള് പങ്കെടുത്തു. ദേശീയ ജൂറി അംഗങ്ങളായ 15 പേരും ഐ.എസ്.ആര്.ഒ. യിലെ മുതിര്ന്ന ശാസ്ത്രഞ്ജരുമുള്പ്പെടെയുള്ള 25 അംഗ ടീമാണ് വിദ്യാര്ത്ഥികളുടെ പ്രകടനങ്ങള് വിലയിരുത്തിയത്.
രാജ്യത്തോട്ടാകെ 1,200 ടീമുകളിലായി പതിനായിരത്തില്പരം വിദ്യാര്ത്ഥികളാണ് 36 മണിക്കൂര് നീണ്ടുനിന്ന ഉല്പ്പന്ന നിര്മ്മാണ മത്സരത്തില് പങ്കെടുത്തത്. പ്രധാനമന്ത്രി ശ്രീ. നരേന്ദ്ര മോദി വീഡിയോ കോണ്ഫറന്സിംഗ് വഴി ഹാക്കത്തോണില് പങ്കെടുത്ത വിദ്യാര്ത്ഥികളുമായി സംവദിച്ചു.
തിരുവനന്തപുരം ആറ്റിങ്ങല് രാജധാനി ഇന്സ്റ്റിറ്റ്യൂട്ട് ഓഫ് എഞ്ചിനീയറിംഗ് ആന്റ് ടെക്നോളജിയില് നടന്ന മത്സരങ്ങള് ശ്രീ. ഒ. രാജഗോപാല് എം.എല്.എ. ഉദ്ഘാടനം ചെയ്തു. കേന്ദ്ര ഗ്രാമവികസന മന്ത്രാലയത്തിലെ സാമ്പത്തിക ഉപദേഷ്ടാവ് ശ്രീ. സുധാകര് ശുക്ല, ഐ.എസ്.ആര്.ഒ. മുന് ചെയര്മാന് ഡോ. മാധവന് നായര് തുടങ്ങിയവര് പങ്കെടുത്തു.
(Visitor Counter : 60
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 178 കോടി കവിഞ്ഞു
കഴിഞ്ഞ 24 മണിക്കൂറിനിടെ വിതരണം ചെയ്തത് 21 ലക്ഷത്തിലധികം ഡോസ് വാക്സിനുകള്
രോഗമുക്തി നിരക്ക് നിലവില് 98.62%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 6,561 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം നിലവില് 77,152
പ്രതിവാര രോഗസ്ഥിരീകരണ നിരക്ക് 0.99 %
കഴിഞ്ഞ 24 മണിക്കൂറിനിടെ നല്കിയ 21 ലക്ഷത്തിലധികം  ഡോസുള്പ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 178 കോടി  പിന്നിട്ടു. 2,05,41,983 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,01,757
രണ്ടാം ഡോസ് 99,70,032
കരുതല് ഡോസ് 41,99,279
മുന്നണിപ്പോരാളികള്
ഒന്നാം ഡോസ് 1,84,09,861
രണ്ടാം ഡോസ് 1,74,48,537
കരുതല് ഡോസ് 62,90,304
15-18 പ്രായപരിധിയിലുള്ളവര്
ഒന്നാം ഡോസ് 5,50,25,490
രണ്ടാം ഡോസ് 2,87,35,449
18-44 പ്രായപരിധിയിലുള്ളവര്
ഒന്നാം ഡോസ് 55,20,71,254
രണ്ടാം ഡോസ് 44,61,31,357
45-59 പ്രായപരിധിയിലുള്ളവര്
ഒന്നാം ഡോസ് 20,23,15,853
രണ്ടാം ഡോസ് 18,05,83,661
60നുമേല് പ്രായമുള്ളവര്
ഒന്നാം ഡോസ് 12,64,47,292
രണ്ടാം ഡോസ് 11,24,68,351
കരുതല് ഡോസ് 97,64,745
കരുതല് ഡോസ് 2,02,54,328
ആകെ 1,78,02,63,222
കഴിഞ്ഞ 24 മണിക്കൂറിനുള്ളില് 14,947 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,23,53,620 ആയി.
ദേശീയ രോഗമുക്തി നിരക്ക് 98.62% ആണ്.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 6,561 പേര്ക്കാണ്.
നിലവില് 77,152 പേരാണ് ചികിത്സയിലുള്ളത്. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.18 ശതമാനമാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 8,82,953 പരിശോധനകള് നടത്തി. ആകെ 77 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.99 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.74 ശതമാനമാണ്.
(--ND--
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
ന്യൂഡല്ഹി, ആഗസ്റ്റ് 24, 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് മൊത്തം 210.58 കോടി  ഡോസ് വാക്സിന്
കഴിഞ്ഞ 24 മണിക്കൂറിനിടെ 27,17,979 ഡോസ് വാക്സിനുകള് വിതരണം ചെയ്തു.
രാജ്യത്ത് നിലവില് ചികിത്സയിലുള്ളത് 96,442 പേര്
ചികിത്സയിലുള്ളത് 0.22 ശതമാനം പേര്
രോഗമുക്തി നിരക്ക് 98.59%
കഴിഞ്ഞ 24 മണിക്കൂറിനിടെ 10,677 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,37,44,301 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 10,649 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 88.35 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 4,07,096 പരിശോധനകള്.
(ND
രാജ്യരക്ഷാ മന്ത്രാലയം
കൊറിയൻ ദേശീയ പ്രതിരോധ മന്ത്രി 2021 മാർച്ച് 25 മുതൽ 27 വരെ ഇന്ത്യ സന്ദർശിക്കും.
ന്യൂഡൽഹി , മാർച്ച് 25,2021
കൊറിയൻ ദേശീയ പ്രതിരോധ മന്ത്രി സുഹ് വുക്ക് 2021 മാർച്ച് 25 മുതൽ 27 വരെ ഇന്ത്യ സന്ദർശിക്കും.സന്ദർശന വേളയിൽ ,ഇന്ത്യൻ പ്രതിരോധ മന്ത്രി ശ്രീ രാജ്നാഥ് സിങ്ങുമായി ഡൽഹിയിൽ അദ്ദേഹം കൂടിക്കാഴ്ച നടത്തും. പരസ്പര താൽപ്പര്യമുള്ള പ്രാദേശിക, അന്തർദ്ദേശീയ പ്രശ്നങ്ങൾക്കൊപ്പം ഇൻഡോ -കൊറിയൻ പ്രതിരോധ സഹകരണവും ചർച്ച ചെയ്യും . ഇൻഡോ -കൊറിയൻ ഫ്രണ്ട്ഷിപ്പ് പാർക്ക് ദില്ലി കാന്റിൽ വച്ച് കൊറിയൻ പ്രതിരോധ മന്ത്രിയും , ഇന്ത്യൻ പ്രതിരോധ മന്ത്രിയും സംയുക്തമായി ഉദ്ഘാടനം ചെയ്യും. കൊറിയൻ ദേശീയ പ്രതിരോധ മന്ത്രി അതിനു ശേഷം ആഗ്ര സന്ദർശിക്കുന്നതാണ് .
IE
(Visitor Counter : 121
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം106.85 കോടി പിന്നിട്ടു
(ന്യൂഡൽഹി, നവംബർ 2 ,2021
കഴിഞ്ഞ 24 മണിക്കൂറിൽ 52,39,444 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 106 .85 കോടി  പിന്നിട്ടു.1,07,33,024 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 15,021 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,36,83,581. ആയി. ദേശീയ രോഗമുക്തി നിരക്ക് 98.21 %.
കേന്ദ്ര-സംസ്ഥാന സർക്കാരുകളുടെയും കേന്ദ്ര ഭരണ പ്രദേശങ്ങളുടെയും കൂട്ടായ ശ്രമഫലമായി, തുടർച്ചയായി 128-ാം ദിവസവും പുതിയ പ്രതിദിന രോഗബാധിതരുടെ എണ്ണം 50,000-ത്തിൽ താഴെയാണ്.
കഴിഞ്ഞ 24 മണിക്കൂറിൽ ഇന്ത്യയിൽ പുതുതായി രോഗം സ്ഥിരീകരിച്ചത് 10,423 പേർക്കാണ്.
നിലവിൽ രാജ്യത്ത് ചികിത്സയിലുള്ളത് 1,53,776 പേരാണ് . 250 ദിവസത്തെ താഴ്ന്ന നിലയിൽ . നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.45 ശതമാനമാണ് - മാർച്ച് 2020 മുതലുള്ള ഏറ്റവും കുറഞ്ഞ കണക്ക്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 10,09,045 പരിശോധനകൾ നടത്തി. ആകെ61.02 കോടിയിലേറെ  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 1.16ശതമാനമാണ് - 39 ദിവസമായി 2% ത്തിൽ താഴെ.
പ്രതിദിന രോഗസ്ഥിരീകരണ നിരക്ക് 1.0 3 ശതമാനമാണ്. കഴിഞ്ഞ 29 ദിവസമായി ഇത് 2 ശതമാനത്തിൽ താഴെയും, 64 ദിവസമായി 3 ശതമാനത്തിൽ താഴെയുമാണ്.
IE
പ്രധാനമന്ത്രിയുടെ ഓഫീസ്
നെഹ്റു സ്മാരക മ്യൂസിയം ആൻഡ് ലൈബ്രറി സൊസൈറ്റിയുടെ വാർഷിക പൊതുയോഗത്തിൽ പ്രധാനമന്ത്രി അധ്യക്ഷത വഹിച്ചു
എൻഎംഎംഎൽ സൊസൈറ്റിയുടെ വാർഷിക പൊതുയോഗത്തിൽ പ്രധാനമന്ത്രി ശ്രീ നരേന്ദ്ര മോദി അധ്യക്ഷത വഹിച്ചു, യുവജനങ്ങൾക്കിടയിൽ ഗവേഷണം, സ്കോളർഷിപ്പ് തുടങ്ങിയവ പ്രോത്സാഹിപ്പിക്കുന്നതിനും ചരിത്രത്തെ കൂടുതൽ ആകർഷകമാക്കുന്നതിനും അദ്ദേഹം ഊന്നൽ നൽകി. യുവജനങ്ങൾക്കിടയിൽ പ്രധാനമന്ത്രി-സംഗ്രഹാലയയെ കൂടുതൽ ജനപ്രിയമാക്കുന്നതിനുള്ള മാർഗങ്ങളും പ്രധാനമന്ത്രി ചർച്ച ചെയ്തു.
പ്രധാനമന്ത്രി ട്വീറ്റ് ചെയ്തു;
“എൻഎംഎംഎൽ സൊസൈറ്റിയുടെ വാർഷിക പൊതുയോഗത്തിൽ അധ്യക്ഷത വഹിച്ചു . ഗവേഷണം പ്രോത്സാഹിപ്പിക്കുന്നതിനും യുവാക്കൾക്കിടയിൽ സ്കോളർഷിപ്പിനും ചരിത്രത്തെ കൂപ്രധാനമന്ത്രി ട്വീറ്റ് ചെയ്തു;
“എൻഎംഎംഎൽ സൊസൈറ്റിയുടെ വാർഷിക പൊതുയോഗത്തിൽ അധ്യക്ഷനായി. ഗവേഷണം പ്രോത്സാഹിപ്പിക്കുന്നതിനും യുവജനങ്ങൾക്കിടയിൽ സ്കോളർഷിപ്പിനും ചരിത്രത്തെ കൂടുതൽ ആകർഷകമാക്കുന്നതിനും ഊന്നൽ നൽകി. യുവജനങ്ങൾക്കിടയിൽ പി എം -സംഗ്രഹാലയയെ കൂടുതൽ ജനപ്രിയമാക്കുന്നതിനുള്ള വഴികളും ചർച്ച ചെയ്തു.ടുതൽ ആകർഷകമാക്കുന്നതിനും ഊന്നൽ നൽകി. യുവജനങ്ങൾക്കിടയിൽ പി എം-സംഗ്രഹാലയയെ കൂടുതൽ ജനപ്രിയമാക്കുന്നതിനുള്ള വഴികളും ചർച്ച ചെയ്തു.
https://www.pib.gov.in/PressReleaseIframePage.aspx?PRID=1888097
--ND--
(
രാജ്യരക്ഷാ മന്ത്രാലയം
നേപ്പാള് കരസേനാമേധാവി ഇന്ത്യ സന്ദര്ശിക്കും
നേപ്പാള് കരസേനാ മേധാവി ജനറല് പൂര്ണ്ണ ചന്ദ്ര ഥാപ്പ ഈ മാസം 12 മുതല് 15 വരെ ഇന്ത്യ സന്ദര്ശിക്കും. നേപ്പാള് സൈന്യത്തിന്റെ ചുമതല ഏറ്റെടുത്ത ശേഷം അദ്ദേഹം നടത്തുന്ന ആദ്യ ഉഭയകക്ഷി സന്ദര്ശനമാണിത്. രാഷ്ട്രപതി ഭവനില് ശനിയാഴ്ച നടക്കുന്ന ചടങ്ങില് നേപ്പാള് സേനാ മേധാവിക്ക് 'ഇന്ത്യന് ആര്മി ജനറലിന്റെ' ഓണററി പദവി രാഷ്ട്രപതി സമ്മാനിക്കും.
തന്റെ സന്ദര്ശനത്തിനിടെ ജനറല് പൂര്ണ ചന്ദ്ര ഥാപ്പ മുതിര്ന്ന ഇന്ത്യന് സൈനിക ഉദ്യോഗസ്ഥരുമായി കൂടിക്കാഴ്ച നടത്തുകയും, ജയ്പ്പൂരിലെയും, ലക്നൗവിലെയും സൈനിക താവളങ്ങള് സന്ദര്ശിക്കുകയും ചെയ്യും. ഇരുരാജ്യങ്ങളിലെയും സേനകള് തമ്മിലുള്ള ആഴത്തിലുള്ള ബന്ധം പ്രതീകവല്ക്കരിക്കുന്ന സന്ദര്ശനം ഇന്ത്യയിലെയും, നേപ്പാളിലെയും സൈന്യങ്ങള് തമ്മിലുള്ള പ്രതിരോധ സഹകരണം കൂടുതല് ശക്തിപ്പെടുത്താനുള്ള വേദി കൂടിയാകും.
ND MRD - 36
പ്രധാനമന്ത്രിയുടെ ഓഫീസ്
കായികരംഗത്ത് തമിഴ്നാട്ടിലെ യുവാക്കളെ പ്രചോദിപ്പിച്ചതിന് കെസി ഗണപതിയെയും വരുൺ തക്കറിനെയും പ്രധാനമന്ത്രി അഭിനന്ദിച്ചു.
"മീറ്റ് ദ ചാമ്പ്യൻസ്" പ്രോഗ്രാമിന് കീഴിൽ തമിഴ്നാട്ടിലെ യുവാക്കളെ സ്പോർട്സിലും കായികക്ഷമതയിലും പ്രചോദിപ്പിച്ചതിന് കെസി ഗണപതിയെയും വരുൺ തക്കറിനെയും പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
തമിഴ്നാട് പിഐബിയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
"തമിഴ്നാട്ടിലെ പ്രതിഭാധനരായ യുവാക്കളെ പ്രചോദിപ്പിക്കുന്നതിനായി കെസി ഗണപതിയുടെയും വരുൺതക്കറിന്റെയും ശ്രമങ്ങൾ ശ്രദ്ധേയമാണ് .
അത്തരം ശ്രമങ്ങൾ സ്പോർട്സ്, ഫിറ്റ്നസ് എന്നിവയുമായി ബന്ധപ്പെട്ട വിഷയങ്ങളെക്കുറിച്ചുള്ള അവബോധം വർദ്ധിപ്പിക്കുമെന്ന് എനിക്ക് ഉറപ്പുണ്ട്.
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 169.73 കോടിയിലധികം വാക്സിന് ഡോസുകള്
ഉപയോഗിക്കാത്ത 12.05 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷൻ 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാർവത്രികവൽക്കരണത്തിന്റെ പുതിയ ഘട്ടം 2021 ജൂൺ 21 മുതൽ ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള്
സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,69,73,06,050
ബാക്കിയുള്ളത്
12,05,64,491
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 169.73 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 12.05 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND
പ്രത്യേക സേവനങ്ങളും ഫീച്ചറുകളും
പ്രധാനമന്ത്രി ഗരീബ് കല്യാൺ യോജന മഹാമാരിക്കാലത്ത് പട്ടിണി തടഞ്ഞു; പാവപ്പെട്ടവർക്ക് സാമ്പത്തിക സഹായം ഉറപ്പാക്കി: കേന്ദ്രമന്ത്രി എസ് ജയശങ്കർ
പകർച്ചവ്യാധിയുടെ കാലത്ത് പ്രധാനമന്ത്രി ഗരീബ് കല്യാൺ യോജന പട്ടിണി തടയുകയും പാവപ്പെട്ടവർക്ക് സാമ്പത്തിക സഹായം ഉറപ്പാക്കുകയും ചെയ്തതായി കേന്ദ്ര വിദേശകാര്യ മന്ത്രി ഡോ എസ് ജയശങ്കർ പറഞ്ഞു. കേന്ദ്രഗവണ്മെന്റ് പദ്ധതികളുടെ ഗുണഭോക്താക്കളുമായി തിരുവനന്തപുരത്ത് ഇന്ന് സംവദിക്കവെ, സമൂഹത്തിലെ ദുർബല വിഭാഗങ്ങളെ സഹായിക്കുകയെന്നതാണ് കേന്ദ്രഗവണ്മെന്റിന്റെ കാഴ്ചപ്പാടെന്നും അദ്ദേഹം ചൂണ്ടിക്കാട്ടി.
മഹാമാരിക്കാലത്ത് പ്രത്യേകിച്ച് ഗൾഫ് മേഖലയിലെ ഇന്ത്യൻ പ്രവാസികളുടെ തൊഴിൽ സംരക്ഷിക്കാനും വൈദ്യസഹായം ഉറപ്പാക്കാനും പട്ടിണി തടയാനും കേന്ദ്രം നിരവധി നടപടികൾ സ്വീകരിച്ചിട്ടുണ്ടെന്ന്
വിദേശകാര്യ മന്ത്രി പറഞ്ഞു. ജൻധൻ യോജന, മുദ്ര യോജന, സ്വനിധി പദ്ധതി തുടങ്ങി വിവിധ കേന്ദ്രഗവണ്മെന്റ് പദ്ധതികളുടെ നേട്ടങ്ങളും മന്ത്രി വിശദീകരിച്ചു. കഴിഞ്ഞ 8 വർഷത്തിൽ ഉജ്ജ്വല, സൗഭാഗ്യ പദ്ധതികൾ, ജൽ ജീവൻ മിഷൻ എന്നിവ വഴി പാവപ്പെട്ടവർക്ക് പാചക വാതകവും വൈദ്യുതിയും ടാപ്പ് വെള്ളവും മോദി ഗവണ്മെന്റ് ഉറപ്പാക്കിയിട്ടുണ്ടെന്നും അദ്ദേഹം പറഞ്ഞു. കേന്ദ്ര പദ്ധതികൾ നടപ്പാക്കുന്നതിന് സംസ്ഥാന ഗവണ്മെന്റ്കളുടെ സഹകരണം കേന്ദ്രഗവണ്മെന്റ് പ്രതീക്ഷിക്കുന്നതായും ശ്രീ ജയശങ്കർ കൂട്ടിച്ചേർത്തു.
NS
(Visitor Counter : 46
പാരമ്പര്യേതര, പുനരുല്പ്പാദക ഊര്ജ്ജ മന്ത്രാലയം
സംസ്ഥാന-കേന്ദ്ര ഭരണ പ്രദേശങ്ങളിലെ നവ-പുനരുപയോഗ ഊർജ്ജ, വൈദ്യുതി മന്ത്രിമാരുടെ ദ്വിദിന സമ്മേളനം നാളെ ഉദയ്പൂരിൽ ആരംഭിക്കും
ന്യൂ ഡൽഹി: ഒക്ടോബർ 13, 2022
സംസ്ഥാന-കേന്ദ്ര ഭരണ പ്രദേശങ്ങളിലെ നവ-പുനരുപയോഗ ഊർജ്ജ, വൈദ്യുതി മന്ത്രിമാരുടെ ദ്വിദിന സമ്മേളനം രാജസ്ഥാനിലെ ഉദയ്പൂരിൽ നാളെ  ആരംഭിച്ച് മറ്റന്നാൾ  അവസാനിക്കും.
നാളെ  കേന്ദ്ര ഊർജ്ജ മന്ത്രി ശ്രീ ആർ കെ സിംഗ് സമ്മേളനം ഉദ്ഘാടനം ചെയ്യും. രാജസ്ഥാൻ മുഖ്യമന്ത്രി ശ്രീ അശോക് ഗെഹ്ലോട്ട്, കേന്ദ്ര വൈദ്യുതി-ഘനവ്യവസായ സഹമന്ത്രി ശ്രീ കൃഷൻ പാൽ ഗുർജർ, നവ-പുനരുപയോഗ ഊർജ്ജ-വളം-രാസവസ്തു സഹമന്ത്രി മന്ത്രി ശ്രീ ഭഗവന്ത് ഖുബ, സംസ്ഥാന-കേന്ദ്ര ഭരണ പ്രദേശങ്ങളിലെ വൈദ്യുതി, നവ-പുനരുപയോഗ ഊർജ്ജ മന്ത്രിമാർ/സെക്രട്ടറിമാർ തുടങ്ങിയവർ സമ്മേളനത്തിൽ പങ്കെടുക്കും. വൈദ്യുതി,നവ-പുനരുപയോഗ ഊർജ്ജ മന്ത്രാലയങ്ങളിലെ മുതിർന്ന ഉദ്യോഗസ്ഥരും വൈദ്യുതി മേഖലയിലെ കേന്ദ്രപൊതുമേഖല സ്ഥാപന മേധാവിമാരും പങ്കെടുക്കും.
സമ്മേളനത്തിന്റെ അജണ്ട ഇനിപ്പറയുന്നുവൈദ്യുത വിതരണ കമ്പനികളുടെ പ്രവർത്തനക്ഷമതസ്മാർട്ട് മീറ്റർ ഉപയോഗംപുനരുപയോഗ ഊർജ്ജവും സംഭരണവുംവൈദ്യുതി മേഖലയിലെ പരിഷ്കാരങ്ങൾസമയബന്ധിതമായ നിക്ഷേപത്തിലൂടെ മുഴുവൻ സമയം  വൈദ്യുതി വിതരണംവൈദ്യുതി ഉപഭോക്താക്കളുടെ അവകാശങ്ങൾ2030- മുന്നിൽക്കണ്ടുള്ള ഭാവി വൈദ്യുതി സംവിധാനങ്ങൾഊർജ്ജ സംരക്ഷണം
2020-21 സാമ്പത്തിക വർഷത്തിലെ വൈദ്യുത ദാതാക്കളുടെ പ്രകടനം സംബന്ധിച്ച റിപ്പോർട്ട് സമ്മേളനത്തിൽ പ്രകാശനം ചെയ്യും. ഊർജ്ജ മന്ത്രാലയത്തിന് കീഴിലുള്ള പവർ ഫിനാൻസ് കോർപ്പറേഷനാണ് റിപ്പോർട്ട് പ്രസിദ്ധീകരിക്കുന്നത്.
എല്ലാ വർഷവും സംഘടിപ്പിക്കുന്ന സംസ്ഥാന-കേന്ദ്ര ഭരണ പ്രദേശങ്ങളിലെ നവ-പുനരുപയോഗ ഊർജ്ജ, വൈദ്യുതി മന്ത്രിമാരുടെ സമ്മേളനങ്ങൾ, വൈദ്യുതി മേഖലയിൽ നിലനിൽക്കുന്നതും ഉയർന്നുവരുന്നതുമായ പ്രശ്നങ്ങളെക്കുറിച്ച് ചർച്ച ചെയ്യുന്നതിനും ഈ മേഖലയുടെ വികസനത്തിനുള്ള അജണ്ട നിശ്ചയിക്കുന്നതിനുമുള്ള സുപ്രധാന വേദിയായി പ്രവർത്തിക്കുന്നു.
പ്രധാനമന്ത്രിയുടെ ഓഫീസ്
ബ്രസീൽ പ്രസിഡന്റ് ലൂയിസ് ഇനാസിയോ ലുല ഡ സിൽവയ്ക്ക് പ്രധാനമന്ത്രിയുടെ അഭിനന്ദനം
ബ്രസീൽ പ്രസിഡന്റായി അധികാരമേറ്റ ലൂയിസ് ഇനാസിയോ ലുല ഡ സിൽവയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു :
“ബ്രസീൽ പ്രസിഡന്റായി അധികാരമേറ്റ ലൂയിസ് ഇനാസിയോ ലുല ഡാ സിൽവയ്ക്ക് ഹൃദയം നിറഞ്ഞ അഭിനന്ദനങ്ങൾ. അദ്ദേഹത്തിന് വിജയകരമായ മൂന്നാം വട്ടം ആശംസിക്കുന്നു, ഇന്ത്യ-ബ്രസീൽ തന്ത്രപരമായ പങ്കാളിത്തം ശക്തിപ്പെടുത്തുന്നതിന് അദ്ദേഹത്തോടൊപ്പം പ്രവർത്തിക്കാൻ ഞാൻ ആഗ്രഹിക്കുന്നു."